b"\n_START_ARTICLE_\nHornavan\n_START_SECTION_\nGeografia\n_START_PARAGRAPH_\nEs troba als Alps Escandinaus, a una al\xc3\xa7ada de 425 metres. La ciutat d'Arjeplog es troba en la seva riba sud-occidental. El llac s'est\xc3\xa9n 70 quil\xc3\xb2metres al nord-oest des d'Arjeplog fins a la ciutat de J\xc3\xa4ckvik, contenint al voltant de 400 illots, molts dels quals tenen una flora i fauna distintiva. La investigaci\xc3\xb3 sobre l'ecosistema comparable a illes m\xc3\xa9s grans amb petits illots a Hornavan i Uddjaur s\xc3\xb3n populars pel seu entorn no contaminat, i han donat bons resultats. Un estudi internacional es va publicar a Nature titulat Effects of species and functional group loss on island ecosystem properties (Efectes de les p\xc3\xa8rdues d'esp\xc3\xa8cies i grups funcionals en propietats de l'ecosistema de l'illa)._NEWLINE_En el seu extrem meridional, el llac s'uneix amb el llac Uddjaure._NEWLINE_La superf\xc3\xadcie \xc3\xa9s d'entre 220 i 283 km\xc2\xb2, per\xc3\xb2 algunes fonts donen com a constant 251 km\xc2\xb2; de qualsevol manera, \xc3\xa9s el vuit\xc3\xa8 llac en grand\xc3\xa0ria del pa\xc3\xads. Amb una profunditat m\xc3\xa0xima de 221 metres tamb\xc3\xa9 \xc3\xa9s el m\xc3\xa9s profund._NEWLINE_El llac ha estat utilitzat per a energia hidroel\xc3\xa8ctrica. Tots els llacs al municipi d'Arjeplog tenen aigua potable.\n_START_SECTION_\nPesca\n_START_PARAGRAPH_\nPel que fa a la vida animal, t\xc3\xa9 cinc esp\xc3\xa8cies aut\xc3\xb2ctones de peix blanc: Coregonus pallasii, Coregonus megalops, Coregonus maxillaris, Coregonus nelssonii i Coregonus widegreni (aquest \xc3\xbaltim conegut sota el nom de Valaam), amb una sisena, Coregonus maraena, introdu\xc3\xafda als anys quaranta._NEWLINE_Les captures de pesca esportiva m\xc3\xa9s conegudes s\xc3\xb3n, d'altra banda, les truites, que es realitzen millor al curric\xc3\xa0."